### Beslutningstema

Under dette punkt skal der tages stilling til eftergivelse af gæld fra [adresse] til Tønder Kommune.

### Historik

Kommunalbestyrelsen besluttede i november 2024, at Tønder Kommune stifter Ejendomsfonden Tønnisgård. A. Camilla Mathiesen har bevilliget 44 mio. kr. til projektet Dannet af Havet.

### Sagsfremstilling

I forbindelse med stiftelse af Ejendomsfonden Tønnisgård skal bygningen Tønnisgård overdrages fra den nuværende ejer Foreningen Naturcenter Tønnisgård til Ejendomsfonden Tønnisgård. I henhold til fondsloven vil dette gøre Foreningen Naturcenter Tønnisgård til en væsentlig gavegiver til Ejendomsfonden med det beløb. som bygningens værdi udgør.

Der er foretaget en uafhængig mæglervurdering af bygningen. Vurderingen lyder på 760.000 kr.

Eftergivelse af gælden til Tønder Kommune vil betyde, at bygningen kan overdrages til den vurderede værdi, og at bygningen er renset for pant/hæftelser. Dette er en forudsætning for, at der kan opnås en revisorgodkendt ledelsesberetning til vurderingen.

### Økonomi

Tønder Kommune har registreret 2 pantebreve, som er tinglyst på ejendommen  "Den selvejende institution Tønnisgård".

Pantebrev 1 andrager 287.500 kr. er et rente- og afdragsfrit lån, som tidligere Skærbæk Kommune har ydet til [adresse].

Pantebrev 2 andrager 700.000 kr. er et afdragsfrit lån, som Tønder Kommune har ydet som en del af en samlet aftale med Rømø Tønder Turistforening af 11. november 2011.

### Lovgrundlag

Fondsloven og Erhvervsfondsloven.

### Indstilling Vicekommunaldirektøren indstiller,

at de 2 gælds- og pantebreve på samlet 987.500 kr. eftergives,

at Tønder Kommune sikrer afmeldelse af tinglysningen af gælds- og pantebrevene, og

at indstillingen videresendes til Kommunalbestyrelsen.

**Beslutning fra Økonomiudvalget, den 20. februar 2025, pkt. 4:**

Indstillingen anbefales.

### Beslutning

Kommunalbestyrelsen erklærede Asger Svendsen (V) inhabil, hvorfor han ikke deltog i sagens behandling.

Indstillingen godkendt.